Byrettens kendelse stadfæstes i sag om hvorvidt frihedsberøvelse af udlænding er lovlig og kan opretholdes
Ret: Østre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;
Udlændinge;

/

S2096001 –

UDSKRIFT
AF

ØSTRE LANDSRETS DOMBOG
____________

K E N D E L S E

Det forbydes offentligt at gengive de pågældendes navne, stillinger eller bopæle eller på anden måde offentliggøre de

pågældendes identitet.

Afsagt den 25. juli 2008 af Østre Landsrets 11. afdeling

(landsdommerne A. F. Wehner, Black, og Sanne Bager (kst.)).

11. afd. kære nr. S-2096-08:

Rigspolitichefen

mod

Kærende, tidligere Udlændingen

(CPR nr. (Født 1977))

(advokat Frank A. Wenzel, besk.)

Kærende, tidligere Udlændingen har kæret kendelse afsagt den 15. juli 2008 af

Københavns Byrets (sag nr. SS 1-14168/2008), hvorved det i medfør af

udlændingelovens § 37, jf. § 36, er bestemt, at han, der har været frihedsberøvet siden

den 12. februar 2008, fortsat kan fri-hedsberøves med frist til den 12. august 2008.

Kærende, tidligere Udlændingen, har nedlagt påstand om løsladelse.

Indkærede, Rigspolitichefen, har nedlagt påstand om stadfæstelse.

Kæremålet har været mundtligt forhandlet.

Sagens behandling for landsretten:



/

- 2 -

Under kæremålet har Højesterets kendelse af 2. juli 2008 været dokumenteret i

fornødent omfang. Den i Højesterets kendelse gengivne sagsfremstilling m.v. skal

herefter anses for en integreret del af landsrettens kendelse.

Skrivelse af 4. juni 2008 fra chefen for Politiet Efterretningstjeneste har været

dokumente-ret for landsretten. De i skrivelsen nævnte bilag har været til stede og

uddrag heraf er do-kumenteret for landsretten.   

Det fremgår af materialet blandt andet, at kærende den 12. februar 2008 blev

tilbageholdt kl. 04.38 på adressen …  …….. tv., By 1.

Af en redegørelse af 4. juli 2008 fra Politiets Efterretningstjeneste fremgår blandt andet:

”1. Indledning

…
I forbindelse med Politiets Efterretningstjenestes løbende overvågning af radi-kale
islamistiske personer og netværk har efterretningstjenesten efter offentlig-gørelsen
af ”Muhammed -tegningerne” i Jyllands -Posten den 30. september 2005 fået
kendskab til et netværk bestående af bl.a. Kærende, tidligere Udlændingen og
Person 1, der begge er tunesiske statsborgere.

Under overvågningen af netværket tilvejebragte Politiets Efterretningstjeneste
oplysninger om, at bl.a. de to tunesiske statsborgere planlagde at dræbe tegne-ren
Person 2, der har tegnet profeten Muhammed Udeladt beskrivelse af specifik
tegning.

På grundlag af de tilvejebragte oplysninger tog tegneren Person 2 efter en
sikkerhedsmæssig vurdering og ved efterretningstjenestestens foranstaltning fra
den 9. november 2007 ophold på et andet sted end bopælen, og i den efter-
følgende periode forberedte Politiets Efterretningstjeneste en indgriben overfor
netværket med henblik på at afbryde planlægningen og gennemførelsen af dra-bet
på Person 2.

…

2. Efterforskningen

Som led i Politiets Efterretningstjenestes opgaver med at overvåge, forebygge og
modvirke bl.a. terrorhandlinger benytter efterretningstjenesten sig af en række
efterforskningsmetoder, herunder indgreb i meddelelseshemmeligheden,
hemmelige ransagninger og observation. Endvidere har Politiets Efterretnings-
tjeneste et tæt samarbejde med en række udenlandske efterretningstjenester, som
løbende videregiver oplysninger til Politiets Efterretningstjeneste, ligesom
Politiets Efterretningstjeneste modtager oplysninger fra en række kilder.



/

- 3 -

Af hensyn til efterretningstjenestens samarbejde med udenlandske myndighe-der
og kilder samt beskyttelsen af fortrolige oplysninger om efterretningstjene-stens
særlige efterforskningsmetoder kan Politiets Efterretningstjeneste ikke fremlægge
en række af de oplysninger, der er tilvejebragt under efterforsknin-gen, og som i
øvrigt indgår i grundlaget for afgørelsen om udvisning af de tu-nesiske
statsborgere. Gennemgangen nedenfor er imidlertid et resumé af sagen og
Politiets Efterretningstjenestes vurdering af de tilvejebragte oplysninger.

I sagen om det planlagte drab på tegneren Person 2 iværksatte Politiets
Efterretningstjeneste i februar 2007 en omfattende overvågning og efterforsk-
ning, der først og fremmest har haft til formål at afdække og forhindre netvær-kets
planer.

Politiets Efterretningstjenestes overvågning viste, at Kærende, tidligere
Udlændingen og Person 1 i februar 2007 forberedte anskaffelsen af en pistol med
lyddæmper samt håndgranater med henblik på at dræbe tegneren Person 2. I de
næste par måneder blev planerne om drabet på tegneren angiveligt sat i bero og på
grundlag af overvågningen var det efterretningstje-nestens opfattelse, at netværket
ikke på dette tidspunkt havde anskaffet sig vå-ben.

I løbet af foråret og sommeren 2007 viste overvågningen, at Person 1 var ved
Person 2s bopæl på Adresse i By 2 ved År-hus. Det er endvidere
efterretningstjenestens opfattelse, at Person 1 var blevet instrueret om at foretage
rekognosceringer ved Person 2s bopæl med henblik på, at tegneren kunne dræbes
uden overraskelser for drabsmanden og netværket.   

Politiets Efterretningstjenestes overvågning og efterforskning viste også, at
Kærende, tidligere Udlændingen skulle stå for indkøbet af en pistol. På baggrund
af overvågningen er det endvidere Politiets Efterretningstjenestes opfattelse, at
bl.a. Kærende, tidligere Udlændingen traf beslutningerne i netværket, herunder
om at Person 1 skulle foretage rekognosceringer mod tegnerens bopæl.

I sensommeren 2007 viste Politiets Efterretningstjenestes overvågning, at Person
1 på ny var ved Person 2s bopæl på Adresse i By 2, og at han var så tæt på
tegnerens hus, at han kunne følge husets be-boere.

Under overvågningen og efterforskning af netværket i efteråret 2007 konstate-
rede Politiets Efterretningstjeneste, at Kærende, tidligere Udlændingen og Person
1 sammen så selvmordsvideoer på internettet. I forlængelse heraf tilkendegav
Kærende, tidligere Udlændingen, at Person 1 var udpeget som den, der skulle
dræbe tegneren, og at det var planen, at Person 1 skulle udføre drabet uden våben.
Det bemærkes i den forbin-delse, at Person 1 er veltrænet i kampsport. Han har
således bl.a. deltaget i konkurrencen Navn, hvor han har vundet nogle kampe. På
den baggrund er det Politiets Efterretningstjenestes opfattelse, at han ville være i
stand til at dræbe tegneren uden brug af våben.



/

- 4 -

I forbindelse med aflytningen af internetforbindelsen hos Person 1 konstaterede
Politiets Efterretningstjeneste i september 2007, at han havde søgt på Google med
følgende sætning: ”Profet Mohammed in my heart” . Under søgningen fandt han
den tegning, som Person 2 har tegnet. Endvidere fremgik det af aflytningen, at
han i oktober 2007 havde været inde på et arabisk chatforum, hvor han bl.a. havde
fundet teksten ”Regler for hånd -tering af sprængstoffer” (oversat), som er skrevet
af en forfatter, der kalder sig ”Det islamiske kviksølv” . I teksten er en vejledning
for håndtering af spræng -stoffer, håndtering af detonatorer og
sikkerhedsvejledning for transport af de-tonatorer og sprængstoffer. Endvidere
havde Person 1 på samme chatforum fundet en tekst med emnet ”F orfalskning af
pas og fremstil-ling af stempler er meget vigtige for enhver mujahed” , som også
er skrevet af forfatteren ”Det islamiske kviksølv” .

Under en hemmelig ransagning af Person 1s lejlighed i okto-ber 2007 fandt
efterretningstjenesten bl.a. en kalender for 2005. Af kalenderens sider for august
2005 fremgår følgende: ”Person 2” , ”Person 3” , ”Nr.” og ”Tlf nr.” . Fra Person
2s navn er der tegnet en pil til tallet Nr. og herunder er Tlf nr. anført. Som nævnt
ovenfor bor tegneren Person 2 på Adresse, i By 2 ved Århus. Person 2 er anført
under nævnte telefonnummer ved opslag på internettet, hvor hans efternavn er
[del af navn udeladt] . Endelig bemærkes, at Person 3 var chefredaktør på Medie.

Endvidere fremgår af siderne for januar og februar 2006 i kalenderen en hånd-
skreven arabisk tekst. Det er Politiets Efterretningstjenestes opfattelse, at tek-sten
er en plan for, hvordan netværket skal komme frem til tegnerens bopæl i stjålne
biler, og hvad ”operatøren” skal foretage sig. Det er efterretningstjene -sten s
opfattelse, at ”operatøren” er dén person, der skal udføre drabet.

I kalenderen for oktober 2005 fremgår endvidere en håndskreven tekst på ara-
bisk. Teksten er en form for huskeseddel vedrørende overvågning. Det fremgår
bl.a., at antallet af personer i huset skal kendes. Det fremgår desuden, at det skal
undersøges, om der er en hund, som personen går tur med. Der er anført et ”nej”
ved dette punkt. Endvidere er anført ”ja” ved tekst om, hvorvidt der er f o-retaget
rekognosceringstur til huset. Endelig fremgår det, at naboer og bekendte skal
overvåges, samt at husets konstruktion og indretning skal kendes, herunder med
mulighed for at komme ind.

Fundet af kalenderen bestyrker Politiets Efterretningstjenestes opfattelse af, at
netværket allerede i 2005 efter offentliggørelsen af ”Muhammed -tegningerne”
havde planer om at dræbe Person 2, men at planerne blev sat i bero og genoptaget
i 2007. Politiets Efterretningstjenestes efterforskning har således også tilvejebragt
oplysninger om, at Kærende, tidligere Udlændingen på et tids-punkt i 2005 gav
Person 1 penge, således at han kunne købe en bil, der skulle anvendes til at
foretage rekognosceringer.

Ved aflytning af Person 1s internetforbindelse i oktober 2007 blev det konstateret,
at han havde besøgt en hjemmeside for ”Advanced Intelli -gence Spy Shop” ,
hvor han bl.a. kiggede på s ider vedrørende video- og over-vågningsudstyr. Det er
Politiets Efterretningstjenestes opfattelse, at netværket



/

- 5 -

havde planer om at installere udendørs overvågning af Person 2s bo-pæl som led i
gennemførelsen af drabsplanerne.

I november 2007 fremgår bl.a. af aflytningen af Person 1s te-lefon, at han havde
anskaffet sig en pistol med tilhørende ammunition.

Ved ransagningen hos Person 1 i forbindelse med frihedsberøvelsen den 12.
februar 2008 blev bl.a. ovennævnte kalender fundet. De nævnte sider var dog på
dette tidspunkt revet ud af kalenderen. Der blev også fundet en gas-pistol samt to
økser.

3. Sammenfatning

De oplysninger, der er tilvejebragt under overvågningen og efterforskningen, viser
efter Politiets Efterretningstjenestes opfattelse, at bl.a. de to tunesiske statsborgere
har haft planer om at dræbe tegneren Person 2. Overvåg-ningen viser endvidere,
at Kærende, tidligere Udlændingen har haft en ledende rolle i netværket, mens
Person 1 var udpeget til at være den, som skulle udføre drabet.

Efter Politiets Efterretningstjenestes opfattelse vil et drab på en af tegnerne bag
Muhamed-tegningerne være omfattet af gerningsindholdet i straffelovens § 114,
idet formålet med at dræbe en af tegnerne må anses for et forsøg på at skræmme
befolkningen, ligesom et drab på en af tegnerne i kraft af sin karakter kan tilføje
Danmark alvorlig skade.
…

Af en rapport af 17. juli 2008 fra Rigspolitiet, Udlændingeafdelingen, fremgår, at

Udlæn-dingeservice senest har afholdt en samtale med kærende den 15. juni 2008, hvor

kærende blandt an det fik lejlighed til ”at forholde sig til/kommentere det af PET

fremlagte materi a-le” .

Det er i rapporten videre oplyst, at der vedrørende kærendes asylansøgning forventes en

afgørelse inden for 4 uger.

Parterne har i det væsentlige gentaget deres procedurer for byretten.

Kærende har haft mulighed for at udtale sig under kæremålets forhandling, men har

ikke ønsket at gøre brug af denne ret.

Landsrettens begrundelse og resultat.



/

- 6 -

Som fastslået af Højesteret skal en kontrol af frihedsberøvelsens lovlighed indebære en

vis prøvelse af det faktuelle grundlag for afgørelsen om, at udlændingen må anses for

en fare for statens sikkerhed. Der må kræves en rimelig sandsynliggørelse af, at der har

været et sådant faktuelt grundlag for farevurderingen, at frihedsberøvelsen ikke kan

anses for uhjemlet eller ubegrundet, jf. herved også Menneskerettighedskonventionens

artikel 5, stk. 4. Denne sandsynliggørelse må ske ved, at myndighederne for retten

fremlægger de i så henseende fornødne oplysninger med passende adgang til

kontradiktion.

Landsretten tiltræder efter de oplysninger, der er nævnt i Højesterets kendelse om bag-

grunden for frihedsberøvelsen, det i denne forbindelse for landsretten dokumenterede

ma-teriale sammenholdt med Politiets Efterretningstjenestes redegørelse af 4. juli 2008

og do-kumentationen af væsentlige dele af det materiale, der ligger til grund for

redegørelsen, at det er rimeligt sandsynliggjort, at der har været et sådant faktuelt

grundlag for farevurde-ringen, at frihedsberøvelsen ikke kan anses for uhjemlet eller

ubegrundet.

Landsretten har endvidere lagt vægt på, at det ved materialet er sandsynliggjort, at der

mel-lem denne kærende og Person 1 har været en kontakt, der kan tyde på et fælles

forehavende om at dræbe Person 2.

Landsretten finder endelig, at kærende har haft mulighed for kontradiktion.

Herefter og af de grunde, som byretten i øvrigt har anført

b e s t e m m e s:

Den påkærede kendelse stadfæstes.

(Sign.)